Димитър Бояджиев
Смут непонятен

chitanka.info

Смут непонятен се вгнезди в душа му,

не се измива той ни в плач, ни в смях,

не се отеква позив боен тамо,

ни бяга от света той — блед и плах…

Ах, низ поле, изгорено от пек,

пустинно, пожълтяло и унило,

се стели неговият път далек.

По него той ще мине своя век

без нищо мило…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.